AIŠKINAMASIS RAŠTAS

Dėl Molėtų rajono savivaldybės tarybos 2018 m. birželio 28 d. sprendimo Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2019 m. vasario 21 d. sprendimu Nr. B1-29 „Dėl Molėtų rajono savivaldybės tarybos 2018 m. birželio 28 d. sprendimo Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ pakeitimo“ patvirtino Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo (toliau – Aprašas) redakciją.

Atsižvelgdama į tai, kad nuo 2019 m. rugsėjo 1 d. įsigalioja Lietuvos Respublikos paramos būstui įsigyti ar išsinuomoti įstatymo Nr. XII-1215 pakeitimo įstatymas ir pagal šio įstatymo 2 straipsnio 4 dalį keičiasi jaunos šeimos sąvoka, į tai, kad 2019 metais dar nėra paskelbtas kvietimas teikti prašymų pagal Aprašą, siekdama suteikti galimybę didesniam jaunų šeimų skaičiui pasinaudoti savivaldybės finansine paskata pirmajambūstui įsigyti, Molėtų rajono savivaldybės administracija parengė Aprašo 2 ir 3 punktų pakeitimus.

Parengto sprendimo projekto tikslas – pakeisti Molėtų rajono savivaldybės finansinės paskatos jaunoms šeimoms pirmajambūstui įsigyti teikimo tvarkos aprašo, patvirtinto Molėtų rajono savivaldybės tarybos 2018 m. birželio 28 d. sprendimu Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajambūstui įsigyti teikimo tvarkos aprašo patvirtinimo“ (Molėtų rajono savivaldybės tarybos 2019 m. vasario 21 d. sprendimo Nr. B1-29 redakcija) 2 ir 3 punktus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – suteiks galimybę didesniam jaunų šeimų skaičiui pasinaudoti savivaldybės finansine paskata pirmajambūstui įsigyti, pagerinti gyvenimo sąlygas Molėtų rajono savivaldybėje.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra

**6. Vykdytojai, įvykdymo terminai**

Molėtų rajono savivaldybės administracija.